
6 DR.30.09.13 

 
sebenarnya pihak kerajaan apabila memperkenalkan program kampung tanpa wayar ini 
pada tahun 2010, sasaran awal adalah sebanyak 3,287. Sehingga kini, pihak kementerian 
melalui pihak SKMM ini telah menyediakan lebih kurang dalam 4,374 kampung tanpa wayar 
dilaksanakan di seluruh negara dan masih ada lebih kurang dalam 308 kampung tanpa 
wayar yang sedang dalam pembinaan. Jadi kalau kita lihat itu, memang sasaran telah 
melepasinya tetapi tidak semestinya pihak kerajaan akan menghentikan program kampung 
tanpa wayar. Ini kerana seperti yang saya maklumkan tadi, ada program-program lain yang 
telah diusahakan. Antaranya pusat jalur lebar Internet 1Malaysia, dari segi telekomunikasi 
dan sebagainya.   

Untuk soalan yang kedua, dari segi perancangan untuk menara selular, untuk 
makluman Yang Berhormat, sebenarnya tadi saya ada maklumkan bahawa untuk negeri 
Sarawak sahaja, kita telah membina lebih kurang sebanyak 176 menara di Sarawak untuk 
tahun ini, setakat ini. Kadar liputan selular juga telah meningkat kepada 85.23% daripada 
81.3% untuk tahun 2009. Jadi, kita nampak ada peningkatan yang tinggi. Untuk 
permohonan Yang Berhormat Kanowit, sekiranya terdapat mana-mana Ahli Parlimen yang 
merasakan kawasan masih belum diliputi, kita biasanya akan meminta pihak Suruhanjaya 
bersama dengan pihak industri menjalankan satu drive test ataupun test panduan di mana 

dikenal pasti di mana kawasan-kawasan yang masih belum diliputi liputan selular.   

Berdasarkan kepada itu, kita akan berhubung kembali dengan Yang Berhormat 
berkaitan dan sama ada keperluan kita untuk membina menara ataupun mana-mana 
bentuk teknologi yang membolehkan pembinaan tersebut dilaksanakan. Pada masa yang 
sama, ini nasihat saya, sekiranya kita ingin melaksanakan program tersebut, kita ingin 
mendapatkan sokongan daripada Yang Berhormat berkaitanlah supaya sekiranya 
pelaksanaan pembinaan itu hendak dilaksanakan, kita tidak mahu terdapat bantahan 
daripada mana-mana penduduk kerana kemudahan yang disediakan untuk kemudahan 
penduduk tersebut. Terima kasih. 

 

■1030 

3. Dato’ Noraini binti Ahmad [Parit Sulong] minta Menteri Perdagangan 

Antarabangsa dan Industri menyatakan apakah hasil cadangan penggabungan dua 
pengeluar kereta nasional iaitu Proton Holdings Berhad (Proton) dengan Perusahaan 
Automobil Kedua Sdn. Bhd (Perodua) yang dikatakan boleh meningkatkan daya saing 
industri automotif negara.  

Menteri Perdagangan Antarabangsa dan Industri [Dato' Sri Mustapa 
Mohamed]: Assalamualaikum warahmatullahi wabarakatuh. Tuan Yang di-Pertua, pada 

bulan Julai 2010, YAB Perdana Menteri telah mencadangkan supaya dua buah syarikat 
kereta nasional iaitu Proton dan Perodua digabungkan. Seperti sedia maklum, pada masa 
itu kedua-dua syarikat ini mempunyai kepentingan kerajaan. Proton dimiliki oleh syarikat 
yang ada kepentingan kerajaan. Begitu juga Perodua mempunyai sebahagian 
kepentingannya yang dipunyai oleh kerajaan. Itu sebabnya kerajaan membuat cadangan 
tersebut.  

Tujuan Perdana Menteri membuat cadangan itu ialah untuk memastikan bahawa 
syarikat-syarikat ini dapat bersaing bukan saja di Malaysia tetapi juga di pasaran 
antarabangsa. Salah satu daripada cara untuk bersaing ialah untuk meningkatkan scale 
ataupun bilangan kereta yang dikeluarkan. Seperti sedia maklum, kereta-kereta seperti 
Toyota, Volkswagen dan GM. Ini merupakan tiga kereta utama di dunia. Toyota dan 
Volkswagen hampir 10 juta setahun pengeluaran keretanya. GM hampir 8 juta. Jadi, ini 
merupakan gergasi dalam industri kereta. Maka pada umumnya, sekiranya jumlah ataupun 
bilangan kereta dikeluarkan itu bertambah, sudah pasti ini akan membantu untuk 
meningkatkan kecekapan. Itu rasional kenapa cadangan dibuat.  

Tuan Yang di-Pertua, pada bulan Mac 2011 iaitu kira-kira sembilan bulan selepas 
cadangan dibuat, kerajaan menyatakan bahawa kerajaan tidak boleh memaksa kedua-dua 
syarikat bergabung. Itulah kedudukannya iaitu pada masa ini kita menggalakkan mereka 
untuk menjalankan kerjasama strategik tetapi bukan untuk bergabung seperti cadangan 
pada bulan Julai 2010. 



sebenarnya pihak kerajaan apabila memperkenalkan program kampung tanpa wayar ini pada tahun 2010, sasaran awal adalah sebanyak 3,287. Sehingga kini, pihak kementerian melalui pihak SKMM ini telah menyediakan lebih kurang dalam 4,374 kampung tanpa wayar dilaksanakan di seluruh negara dan masih ada lebih kurang dalam 308 kampung tanpa wayar yang sedang dalam pembinaan. Jadi kalau kita lihat itu, memang sasaran telah melepasinya tetapi tidak semestinya pihak kerajaan akan menghentikan program kampung tanpa wayar. Ini kerana seperti yang saya maklumkan tadi, ada program-program lain yang telah diusahakan. Antaranya pusat jalur lebar Internet 1Malaysia, dari segi telekomunikasi dan sebagainya. Untuk soalan yang kedua, dari segi perancangan untuk menara selular, untuk makluman Yang Berhormat, sebenarnya tadi saya ada maklumkan bahawa untuk negeri Sarawak sahaja, kita telah membina lebih kurang sebanyak 176 menara di Sarawak untuk tahun ini, setakat ini. Kadar liputan selular juga telah meningkat kepada 85.23% daripada 81.3% untuk tahun 2009. Jadi, kita nampak ada peningkatan yang tinggi. Untuk permohonan Yang Berhormat Kanowit, sekiranya terdapat mana-mana Ahli Parlimen yang merasakan kawasan masih belum diliputi, kita biasanya akan meminta pihak Suruhanjaya bersama dengan pihak industri menjalankan satu drive test ataupun test panduan di mana dikenal pasti di mana kawasan-kawasan yang masih belum diliputi liputan selular. Berdasarkan kepada itu, kita akan berhubung kembali dengan Yang Berhormat berkaitan dan sama ada keperluan kita untuk membina menara ataupun mana-mana bentuk teknologi yang membolehkan pembinaan tersebut dilaksanakan. Pada masa yang sama, ini nasihat saya, sekiranya kita ingin melaksanakan program tersebut, kita ingin mendapatkan sokongan daripada Yang Berhormat berkaitanlah supaya sekiranya pelaksanaan pembinaan itu hendak dilaksanakan, kita tidak mahu terdapat bantahan daripada mana-mana penduduk kerana kemudahan yang disediakan untuk kemudahan penduduk tersebut. Terima kasih. #1030 3. Dato' Noraini binti Ahmad [Parit Sulong] minta Menteri Perdagangan Antarabangsa dan Industri menyatakan apakah hasil cadangan penggabungan dua pengeluar kereta nasional iaitu Proton Holdings Berhad (Proton) dengan Perusahaan Automobil Kedua Sdn. Bhd (Perodua) yang dikatakan boleh meningkatkan daya saing industri automotif negara. Menteri Perdagangan Antarabangsa dan Industri [Dato' Sri Mustapa Mohamed]: Assalamualaikum warahmatullahi wabarakatuh. Tuan Yang di-Pertua, pada bulan Julai 2010, YAB Perdana Menteri telah mencadangkan supaya dua buah syarikat kereta nasional iaitu Proton dan Perodua digabungkan. Seperti sedia maklum, pada masa itu kedua-dua syarikat ini mempunyai kepentingan kerajaan. Proton dimiliki oleh syarikat yang ada kepentingan kerajaan. Begitu juga Perodua mempunyai sebahagian kepentingannya yang dipunyai oleh kerajaan. Itu sebabnya kerajaan membuat cadangan tersebut. Tujuan Perdana Menteri membuat cadangan itu ialah untuk memastikan bahawa syarikat-syarikat ini dapat bersaing bukan saja di Malaysia tetapi juga di pasaran antarabangsa. Salah satu daripada cara untuk bersaing ialah untuk meningkatkan scale ataupun bilangan kereta yang dikeluarkan. Seperti sedia maklum, kereta-kereta seperti Toyota, Volkswagen dan GM. Ini merupakan tiga kereta utama di dunia. Toyota dan Volkswagen hampir 10 juta setahun pengeluaran keretanya. GM hampir 8 juta. Jadi, ini merupakan gergasi dalam industri kereta. Maka pada umumnya, sekiranya jumlah ataupun bilangan kereta dikeluarkan itu bertambah, sudah pasti ini akan membantu untuk meningkatkan kecekapan. Itu rasional kenapa cadangan dibuat. Tuan Yang di-Pertua, pada bulan Mac 2011 iaitu kira-kira sembilan bulan selepas cadangan dibuat, kerajaan menyatakan bahawa kerajaan tidak boleh memaksa kedua-dua syarikat bergabung. Itulah kedudukannya iaitu pada masa ini kita menggalakkan mereka untuk menjalankan kerjasama strategik tetapi bukan untuk bergabung seperti cadangan pada bulan Julai 2010.